CELEX: 32014R0706
Language: fi
Date: 2014-06-25 00:00:00
Title: Komission täytäntöönpanoasetus (EU) N:o 706/2014, annettu 25 päivänä kesäkuuta 2014 , asetuksen (EY) N:o 972/2006 muuttamisesta basmati-riisistä kannettavan tuontitullin osalta

26.6.2014   
            
            
               FI
            
            
               Euroopan unionin virallinen lehti
            
            
               L 186/54
            
         KOMISSION TÄYTÄNTÖÖNPANOASETUS (EU) N:o 706/2014,
   annettu 25 päivänä kesäkuuta 2014,
   asetuksen (EY) N:o 972/2006 muuttamisesta basmati-riisistä kannettavan tuontitullin osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1) ja erityisesti sen 183 artiklan a alakohdan,
   sekä katsoo seuraavaa:
   
               (1)
            
            
               Neuvoston päätöksellä 2004/617/EY (2) hyväksytyn Euroopan unionin ja Intian välisen riisiä koskevan sopimuksen (3) nojalla tiettyihin basmati-lajikkeisiin kuuluvan esikuoritun riisin Intiasta peräisin olevasta tuonnista kannettavaksi tulliksi vahvistetaan nolla.
            
         
               (2)
            
            
               Neuvoston päätöksellä 2004/618/EY (4) hyväksytyn Euroopan unionin ja Pakistanin välisen riisiä koskevan sopimuksen (5) nojalla tiettyihin basmati-lajikkeisiin kuuluvan esikuoritun riisin Pakistanista peräisin olevasta tuonnista kannettavaksi tulliksi vahvistetaan nolla.
            
         
               (3)
            
            
               Näiden sopimusten täytäntöön panemiseksi neuvoston asetuksen (EY) N:o 1234/2007 (6) 138 artiklassa säädetään, että sopimusten soveltamisalaan kuuluvista esikuorituista basmati-riisilajikkeista on komission vahvistamin edellytyksin kannettava tuontitullia, joka on nolla. Nämä edellytykset on vahvistettu komission asetuksessa (EY) N:o 972/2006. (7)
               
            
         
               (4)
            
            
               Asetukseen (EU) N:o 1308/2013, jolla kumotaan ja korvataan asetus (EY) N:o 1234/2007, ei sisälly asetuksen (EY) N:o 1234/2007 138 artiklan kaltaista säännöstä. Tuontitullien osalta asetuksen (EU) N:o 1308/2013 183 artiklassa annetaan komissiolle valtuudet antaa täytäntöönpanosäädöksiä, joilla vahvistetaan kannettavan tuontitullin taso muun muassa Euroopan unionin toiminnasta tehdyn sopimuksen mukaisesti tehdyssä kansainvälisessä sopimuksessa vahvistettujen sääntöjen mukaisesti.
            
         
               (5)
            
            
               Euroopan unionin ja Intian välisen sopimuksen sekä Euroopan unionin ja Pakistanin välisen sopimuksen noudattamisen jatkamiseksi asetuksessa (EY) N:o 972/2006 olisi säädettävä, että sopimusten soveltamisalaan kuuluvista esikuorituista basmati-riisilajikkeista olisi asetuksessa vahvistetuin edellytyksin kannettava tuontitullia, joka on nolla.
            
         
               (6)
            
            
               Sen vuoksi asetusta (EY) N:o 972/2006 olisi muutettava,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EY) N:o 972/2006 1 artikla seuraavasti:
   
      ”1 artikla
      Tätä asetusta sovelletaan esikuoritun basmati-riisin CN-koodin 1006 20 17 ja CN-koodin 1006 20 98 seuraaviin lajikkeisiin:
      
                  —
               
               
                  Basmati 217
               
            
                  —
               
               
                  Basmati 370
               
            
                  —
               
               
                  Basmati 386
               
            
                  —
               
               
                  Kernel (Basmati)
               
            
                  —
               
               
                  Pusa Basmati
               
            
                  —
               
               
                  Ranbir Basmati
               
            
                  —
               
               
                  Super Basmati
               
            
                  —
               
               
                  Taraori Basmati (HBC-19)
               
            
                  —
               
               
                  Type-3 (Dehradun)
               
            Yhteisessä tullitariffissa vahvistetuista tuontitullin määristä huolimatta ensimmäisessä kohdassa mainituista esikuoritun basmati-riisin lajikkeista kannetaan tässä asetuksessa vahvistetuin edellytyksin tuontitullia, joka on nolla.”
   
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 25 päivänä kesäkuuta 2014.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 347, 20.12.2013, s. 671.
   
      (2)  Neuvoston päätös 2004/617/EY, tehty 11 päivänä elokuuta 2004, Euroopan yhteisön ja Intian välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n myönnytysluettelossa CXL määrättyjen riisiä koskevien myönnytysten muuttamisesta (EUVL L 279, 28.8.2004, s. 17).
   
      (3)  Euroopan yhteisön ja Intian välinen kirjeenvaihtona tehty sopimus GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n myönnytysluettelossa CXL määrättyjen riisiä koskevien myönnytysten muuttamisesta (EUVL L 279, 28.8.2004, s. 19).
   
      (4)  Neuvoston päätös 2004/618/EY, tehty 11 päivänä elokuuta 2004, Euroopan yhteisön ja Pakistanin välisen sopimuksen tekemisestä kirjeenvaihtona GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n myönnytysluettelossa CXL määrättyjen riisiä koskevien myönnytysten muuttamisesta (EUVL L 279, 28.8.2004, s. 23).
   
      (5)  Euroopan yhteisön ja Pakistanin välinen kirjeenvaihtona tehty sopimus GATT 1994 -sopimuksen XXVIII artiklan nojalla GATT 1994 -sopimuksen liitteenä olevassa EY:n myönnytysluettelossa CXL määrättyjen riisiä koskevien myönnytysten muuttamisesta (EUVL L 279, 28.8.2004, s. 25).
   
      (6)  Neuvoston asetus (EY) N:o 1234/2007, annettu 22 päivänä lokakuuta 2007, maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) (EUVL L 299, 16.11.2007, s. 1).
   
      (7)  Komission asetus (EY) N:o 972/2006, annettu 29 päivänä kesäkuuta 2006, Basmati-riisin tuontiin sovellettavista erityissäännöistä ja sen alkuperän määrittämistä koskevasta siirtymäkauden valvontajärjestelmästä (EUVL L 176, 30.6.2006, s. 53).